**Hilton Hotels & Resorts** (tidligere Hilton Hotels) er et av merkenavnene som eies av Hilton Hotels Corporation (HHC) som hadde hovedkvarter i Beverly Hills i California. Det er en av verdens største hotellkjeder med 533 hoteller verden over (2008) som markedsføres som Hilton Hotels. I februar 2009 ble det kjent av hovedkontoret skulle flyttes til Fairfax County i Virginia etter at Blackstone Inc. hadde overtatt som hovedeier av virksomheten.

Hilton ble den første «kyst-til-kyst»-hotellkjeden i USA. Kjeden henvender seg i hovedsak til forretningsmarkedet, men eier og driver også en rekke fritidsrettede hoteller. Hilton-familien eier i dag rundt 5 prosent av aksjene i selskapet.

Hilton-merket ble gjenforent internasjonalt etter mer enn 40 år i 2006, da Hilton Hotels Corporation kjøpte hotelldelen av det britiske Hilton Group PLC, som hadde eid Hiltons internasjonale virksomhet fra 1987. Virksomheten ble opprinnelig delt i to allerede i 1966.

Eierselskapet, det børsnoterte Hilton Worldwide Holdings (NYSE: HLT), annonserte den 24. februar 2017 at selskapet endrer navn 6. mars 2017 til Hilton Inc. Selskapet eier 4 920 hoteller med 804 000 rom som markedsføres under 14 forskjellige merkenavn.

Historie
--------

Hotellgiganten ble stiftet i 1919 av Conrad Hilton. Han kjøpte sitt første hotell, Mobley Hotel, i 1919 i Cisco, Texas.

I 1930 åpnet Conrad Hilton sitt første høyhotell i El Paso, Texas, som nå heter Plaza Hotel.

Hilton ble den første internasjonale hotellkjeden under åpningen av Caribe Hilton Hotel i San Juan på Puerto Rico.

John Lennon og Yoko Ono holdt sin første Bed-In i perioden 25.-30. mars 1969, ved Hiltonhotellet i Amsterdam, rom 902. Dette rommet har siden blitt et populært turistmål.

Hilton Hotels Corporation eier og styrer flere andre hotellkjeder, blant disse er Embassy Suites, Doubletree, Hampton Inn, Hilton Garden Inn og Homewood Suites by Hilton.

### Filmhistorie

I den seks episoder lange australske mini-serien 1989 *Bangkok Hilton*, er tittelen tatt fra kallenavn på thailandske fengsel. Det er faktisk tre hotell i Bangkok Thailand som for tiden[*når?*] er tilknyttet Hilton Hotels Corporation: Millennium Hilton Bangkok, Conrad Bangkok og Conrad Residences. Hilton International Bangkok, åpnet i 1983, og eies i dag[*når?*] av Raffles International, er kjent som Nai Lert Park Bangkok. Selv om *Bangkok Hilton* er et kallenavn på miniserien, blir det stadig vekk brukt av australske media for å referere til thailandske fengsel.

Noen av hotellene
-----------------

 Beetham Tower i Manchester i Storbritannia.
### Europa

#### Frankrike

* Hilton Paris Charles de Gaulle Airport Hotel, Paris
* Hilton Paris Orly, Orly Airport, Paris

#### Hellas

* Hilton Athens, Athen

#### Romania

* Athénée Palace, București

#### Storbritannia

* Hilton London Paddington, London, England
* The London Hilton on Park Lane, London, England
* Waldorf Hilton, London, England
* Hilton Tower, Manchester, England
* Craigendarroch|Hilton Craigendarroch i Ballater, Aberdeenshire, dette er det minste hotellet i kjeden med bare 45 rom.

### Nord-Amerika

#### Canada

##### Quebec

* Hilton Bonaventure, Place Bonaventure, Montréal

#### USA

Beverly Hilton-skiltet, fotografert fra krysset mellom Santa Monica Boulevard og Wilshire Boulevard.
##### California

* The Beverly Hilton, Beverly Hills

##### Hawaii

* Hilton Hawaiian Village Beach Resort and Spa, Honolulu

##### Illinois

* The Drake, Chicago
* Palmer House, Chicago

##### Nevada

* Las Vegas Hilton, Las Vegas, Nevada

##### Washington, D.C.

* Washington Hilton (det var der Ronald Reagan ble forsøkt myrdet i 1981)
* Hilton Washington Embassy Row

##### New York

* New York Hilton, New York
* Millenium Hilton Hotel, New York

#### Mexico

* Hilton Cancun Golf & Spa Resort, Cancún

### Karibien

#### De nederlandske Antiller (Nederland)

* Hilton Curaçao, Curaçao

### Australia og stillehavsøyene

#### Australia

* Hilton On The Park, Melbourne, Australia
* Hilton Sydney, Sydney, Australia

Referanser
----------

1. ↑  Hilton Press Center: *Hilton announces 1 billion stock repurchase program quarterly dividend and corporate name change.*, besøkt 7. mars 2017
2. ↑  Hilton Press Center: *Investor Presentation*, mars 2017. besøkt 7. mars 2017

Eksterne lenker
---------------

* (en) Offisielt nettsted Rediger på Wikidata

* (en) Hilton Hotels & Resorts – kategori av bilder, video eller lyd på Commons Rediger på Wikidata

* (en) Hilton Hotels – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** NKC
 |